open-index/open-wikipedia-markdown huggingface dataset:
کوہ کینیا

**کوہ کینیا** 5199 میٹر (17057 فٹ) بلند ایک مردہ آتش فشاں پہاڑ ہے جو وسطی کینیا میں واقع ہے۔ خط استوا کے انتہائی قریب واقع کوہ کینیا کلیمنجارو کے بعد افریقا کا دوسرا سب سے بڑا پہاڑ ہے۔ یہ 25 سے 30 لاکھ سال قبل بڑے پیمانے پر آتش فشانی سرگرمیوں کے نتیجے میں تشکیل پایا۔

حکومت کینیا نے کوہ کینیا اور اس کے ارد گرد کے علاقے کو قومی چراگاہ کا درجہ دیا ہے جبکہ اقوام متحدہ نے اسے عالمی ثقافتی ورثہ قرار دیا ہے۔ یہ کینیا کے مشہور ترین سیاحتی مقامات میں سے ایک ہے۔ پہاڑ کے ارد گرد پائے جانے والے گینڈوں، ہاتھیوں اور جنگلی بھینسوں کو دیکھنے کے لیے بڑی تعداد میں سیاح آتے ہیں۔

اس پہاڑ کو سب سے پہلے 1899ء میں برطانوی جغرافیہ دان ہالفورڈ جان میکنڈر نے سر کیا۔ پہاڑ چڑھنے میں آسان ہے لیکن پھر بھی کم ماہر کوہ پیما اس کی سب سے بلند چوٹیوں باتیان اور نیلیون کو سر کرنے کی کوشش نہیں کرتے لیکن بیشتر اس کی تیسری سب سے بلند چوٹی پوائنٹ لینانا تک پہنچنے میں کامیاب ہو جاتے ہیں۔

## نگار خانہ

File:Batian Nelion and pt Slade in the foreground Mt Kenya.JPG|
File:Pt_Lenana_Mt_Kenya.JPG|
File:Krapf rognon and glacier after snowstorm.jpg|
File:Hut_tarn_4500m_and_Midget_Peak_Mt_Kenya.JPG|
File:Terere and Sendeyo.jpg|
File:Mugi_hill_and_giants_billards_table.jpg|


زمرہ:بلند ترین نقاط بلحاظ ملک
زمرہ:تاریخ کینیا
زمرہ:عالمی ثقافتی ورثہ
زمرہ:عظیم وادئ شق
زمرہ:عظیم وادئ شق کے آتش فشاں
زمرہ:کینیا کے پہاڑ
زمرہ:کینیا کے متحفظہ علاقہ جات
زمرہ:کینیا میں مقامات عالمی ثقافتی ورثہ
زمرہ:معدوم آتش فشاں
زمرہ:ویکی ڈیٹا سے مختلف مختصر وضاحت
زمرہ:پانچ ہزاری پہاڑ
زمرہ:کینیا کے متحفظہ کرہ حیات علاقے
زمرہ:جرمنی میں 1849ء
زمرہ:عمبو کاؤنٹی
زمرہ:کینیا کے سلاسل کوہ
زمرہ:کیرینیاگا کاؤنٹی
زمرہ:میرو کاؤنٹی
زمرہ:نیئری کاؤنٹی
زمرہ:کینیا میں پرندوں کے اہم علاقے
ازنیق

**ازنیق** (İznik) (قدیم نام نیقیہ (Nicaea)) ترکی کا ایک شہر ہے جو جھیل ازنیق کے کنارے زرخیز علاقے میں واقع ہے۔ یہ یونانی عہد کا ایک قدیم شہر ہے جو دو کلیسائی مجلسوں کے لیے معروف ہے۔ اس کے علاوہ یہ سلطنت نیقیہ کا دار الحکومت بھی رہا ہے اور چوتھی صلیبی جنگ کے بعد 1204ء سے 1261ء تک بازنطینی سلطنت کا بھی دار الحکومت رہا۔ 1331ء میں عثمانیوں کی جانب سے فتح کیے جانے کے بعد کچھ عرصہ ان کا دار الحکومت رہا۔ 1930ء سے یہ جمہوریہ ترکی کے صوبہ بورصہ کا حصہ ہے۔

## تاریخ

ازنیق کا قدیم نام نیقیہ (Nicaea) ہے۔ یہ قدیم عثمانی دار الحکومت بورصہ سے تقریبا 80 کلومیٹر شمال مغرب میں واقع ہے۔ نیقیہ دو کلیسائی مجلسوں کے لیے مشہور ہے۔ ایک 325ء کی نیقیہ مجلس، جس میں اسکندریہ کے پادری ایریس (Arius) کے اس نظریے کو رد کیا کہ عیسی خدا نہیں اور اس کی بجائے "نظریۂ نیقیہ" یعنی الوہیت مسیح کا نظریہ مسیحیت کی بنیاد قرار پایا۔

دوسری نیقیہ مجلس 787ء میں بت شکن عیسائیوں (Iconoclasts) کی مذمت کر کے بت پرستی کو جزو مسیحیت بنا گیا۔

عربوں نے 717ء اور 725ء میں نیقیہ کے ناکام محاصرے کیے۔ 1081ء میں شہر سلیمان بن قتلمش سلجوقی کے قبضے میں آ گیا۔ 1096ء میں سلیمان کے بیٹے اور جانشیں الپ ارسلان نے نیقیہ کے سامنے صلیبیوں کو شکست فاش دی مگر آیندہ سال 20 جون 1097ء کو یہ شہر گوڈفرے کی سرکردگی میں حملہ آور صلیبیوں کا مقابلہ نہ کر سکا اور اس نے اطاعت قبول کر لی۔ عثمانی سلطان اورخان اول نے طویل محاصرے کے بعد 1331ء میں نیقیہ پر قبضہ کیا اور کچھ دنوں کے لیے اسے اپنا دار الحکومت بنایا۔ 1402ء میں تیمور لنگ کی فوج کے ایک دستے نے اس شہر پر قبضہ کر کے اسے ویران کر دیا۔

عثمانی سلطنت کی دوبارہ بحالی کے بعد اس شہر نے اپنی خوبصورت چینی کے کام کی وجہ سے عالمی سطح شہرت سمیٹی۔ یہاں تیار ہونے والی چینی کی سلیں (ٹائلیں) استنبول اور ملک کے دیگر بڑے شہروں کی مساجد میں استعمال ہوئیں اور انھیں مشہور عثمانی معمار سنان پاشا نے بھی اپنی تعمیرات میں استعمال کیا۔ سلیں تیار کرنے کی یہاں کی صنعت ازنیق چینی کہلاتی ہے۔

## حوالہ جات


زمرہ:اضلاع بورصہ صوبہ
زمرہ:بورصہ صوبہ کے آباد مقامات
زمرہ:ترکیہ کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:ترکیہ میں رومی قصبے اور شہر
زمرہ:ترکیہ کے عالمی ثقافتی ورثہ کی عارضی فہرست
ہرارے

ہرارے (Harare) زمبابوے کا دارالحکومت ہے۔ 1982ء سے قبل یہ شہر **سالسبری** (Salisbury) کہلاتا تھا۔ اس کی آبادی اندازہ 16 لاکھ اور ام البلد کی آبادی 28 لاکھ ہے (بمطابق 2006ء)۔

یہ زمبابوے کا سب سے بڑا شہر اور اس کا انتظامی، تجارتی و مواصلاتی دار الحکومت ہے۔ یہ تمباکو، مکئی، کپاس اور ترنجی پھلوں (Citrus Fruits) کا اہم تجارتی مرکز ہے۔ یہاں پارچہ بافی، فولاد سازی اور کیمیا گری کے کارخانے ہیں جبکہ سونے کے لیے کان کنی بھی اہم صنعت ہے۔ یہ سطح سمندر سے 1490 میٹر (4888 فٹ) کی بلندی پر واقع ہے۔

ملک کا سب سے بڑا اور اعلی تعلیم کے حصول کا مکمل ادارہ جامعہ زمبابوے یہیں واقع ہے۔

## جڑواں شہر
* 
* 
*  (2008ء کے انتخابات کے خلاف بطور احتجاج معطل کر دیا گیا)
* 
* 
## تصاویر

Image:Harare secondst.jpg|
Image:Harare anglicanchurch.JPG|
Image:Harare Downtown1.jpg|
Image:Harare Central Station.jpg|


زمرہ:ہرارے
زمرہ:افریقا میں 1890ء کی تاسیسات
زمرہ:افریقی دار الحکومت
زمرہ:دار الحکومت
زمرہ:زمبابوے کے آباد مقامات
زمرہ:زمبابوے کے شہر
زمرہ:1890ء میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:زمبابوے کے صوبے
زمرہ:زمبابوے
گرو انگد دیو

**اَنگد دیو یا گرو اَنگد** (31 مارچ 1504ء – 28 مارچ 1552ء) دیو سکھ مذہب کے آ&lrm;ئے دس گرؤں میں سے دوسرے &lrm;آنے والے گرو تھے۔ گرو اَنگد دیوتا مہاراج جی بہت ہی ہنرمند شخصیت کے مالک تھے۔ پیدائش پر ان کا نام لہنا جی رکھا گیا۔ ان کا جنم 31 مارچ 1504ء کو سرائے نگا نام کے گاؤں میں ہوا جو پنجاب کے ضلع مکتسر میں واقع ہے۔ رواج کے مطابق دیوی لہنہ کے نام پر نام رکھا گیا۔ باپ باپ کا نام پھیرو تھا اور وہ ایک چھوٹے دکان دار تھے-ان کی ماں کا نام ماتا رامو تھا (یہ بھی ماتا سبہیرائ کے نام سے منصوب تھا۔ تاہم عام طور بر یہ منسا دوی اور دیا کؤر کے روپ میں جانی جاتیں تھیں-

## مزید دیکھیے
* گرو گرنتھ صاحب
* گرو نانک
## حوالہ جات

زمرہ:1504ء کی پیدائشیں
زمرہ:1552ء کی وفیات
زمرہ:بھارت کے مذہبی رہنما
زمرہ:پنجاب (بھارت) کی شخصیات
زمرہ:پنجاب قبل از تقسیم
زمرہ:پنجابی شخصیات
زمرہ:سکھ گرو
زمرہ:سکھ مت
زمرہ:ویکی ڈیٹا سے مختلف مختصر وضاحت
زمرہ:سولھویں صدی کے ہندوستانی فلاسفہ
زمرہ:بھارت میں اموات
زمرہ:بھارتی شخصیات
زمرہ:تاریخ سکھ مت
زمرہ:1539ء کی اموات
صوبہ ادرار

**صوبہ ادرار** (Adrar Province) 
() الجزائر کا ایک صوبہ ہے۔ اس کا صدر مقام ادرار شہر ہے۔ کل رقبہ 4,39,700 مربع کلومیٹر (1,69,769 مربع میل) ہے۔ 2008ء میں اس کی آبادی 4,02,197 تھی اور کثافتِ آبادی 0.9 فی مربع کلومیٹر (2.3 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 01000 اور رمزِ بعید تکلم (کالنگ کوڈ) 49 ہے جبکہ صوبہ کا سرکاری رمز (کوڈ) 1 ہے۔ اس صوبے میں اضلاع کی تعداد 11 ہے جن میں بلدیات (میونسپلٹی) کی کل تعداد 28 ہے۔										
								
## انتظامی تقسیم
### [[الجزائر کے اضلاع|اضلاع]]

* ادرار
* اوقروت
* اولف
* برج باجی مختار
* شروین
* فنوغیل
* رقان
* تسابیت
* تیمیمون
* تنیرکوک
* زاویہ کنتہ

### [[الجزائر کی بلدیات|بلدیات]]

* ادرار
* اقبلی
* اوقروت
* اولف
* برج باجی مختار
* بودہ
* شروین
* دلدول
* فنوغیل
* ان زغمیر
* قصر قدور
* مطارفہ
* اولاد احمد تیمی
* اولاد عیسی
* اولاد سعید
* رقان
* سالی
* سبع (شہر)
* طالمین
* تامنطیت
* تامست
* تیمقتن
* تیمیاوین
* تیمیمون
* تنیرکوک
* تیت
* تسابیت
* زاویہ کنتہ

## متعلقہ مضامین
* الجزائر								
* الجزائر کی انتظامی تقسیم								

زمرہ:ادرار صوبہ
زمرہ:الجزائر کے صوبے
زمرہ:1974ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
صوبہ الاغواط

**صوبہ الاغواط** (Laghouat Province)
() الجزائر کا ایک صوبہ ہے۔ اس کا صدر مقام الاغواط شہر ہے۔ کل رقبہ 25,057 مربع کلومیٹر (9,675 مربع میل) ہے۔ 2008ء میں اس کی آبادی 4,77,328 تھی اور کثافتِ آبادی 19 فی مربع کلومیٹر (49.2 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 03000 اور رمزِ بعید تکلم (کالنگ کوڈ) 29 ہے جبکہ صوبہ کا سرکاری رمز (کوڈ) 3 ہے۔ اس صوبے میں اضلاع کی تعداد 10 ہے جن میں بلدیات (میونسپلٹی) کی کل تعداد 24 ہے۔									
								
## انتظامی تقسیم
### [[الجزائر کے اضلاع|اضلاع]]

* افلو
* عین ماضی 
* بریدہ
* الغیشہ
* قلتہ سیدی سعد
* حاسی رمل
* قصر الحیران
* الاغواط
* وادی مرہ
* سیدی مخلوف

### [[الجزائر کی بلدیات|بلدیات]]

* افلو
* عین ماضی
* عین سیدی علی
* بیضا
* بریدہ
* العسافیہ
* الغیشہ
* الحویطہ
* قلتہ سیدی سعد
* الحاج مشری
* حاسی دلاعہ
* حاسی رمل
* خنق (شہر)
* قصر الحیران
* الاغواط
* مخارق
* وادی مرہ
* وادی مزی
* سبقاق
* سیدی بوزید
* سیدی مخلوف
* تاجموت
* تاجرونہ
* تاویالہ

## متعلقہ مضامین
* الجزائر								
* الجزائر کی انتظامی تقسیم								

زمرہ:الاغواط صوبہ
زمرہ:الجزائر جغرافیہ نامکمل
زمرہ:الجزائر کے صوبے
زمرہ:بنو ہلال
زمرہ:1974ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:الجزائر
زمرہ:زناتہ
صوبہ البلیدہ

**صوبہ البلیدہ** (Blida Province)
() الجزائر کا ایک صوبہ ہے۔ اس کا صدر مقام البلیدہ شہر ہے۔ کل رقبہ 1,696 مربع کلومیٹر (655 مربع میل) ہے۔ 2008ء میں اس کی آبادی 1,009,892 تھی اور کثافتِ آبادی 595.5 فی مربع کلومیٹر (1541.2 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 09000 اور رمزِ بعید تکلم (کالنگ کوڈ) 25 ہے جبکہ صوبہ کا سرکاری رمز (کوڈ) 9 ہے۔ اس صوبے میں اضلاع کی تعداد 10 ہے جن میں بلدیات (میونسپلٹی) کی کل تعداد 25 ہے۔         
       
## انتظامی تقسیم
### [[الجزائر کے اضلاع|اضلاع]]

# **[[بلیدہ ضلع|بلیدہ]]**
# بوفاریک
# بوقرہ
# بوینان
# العفرون
# الاربعاء
# مفتاح
# موزایہ
# وادی العلایق
# اولاد یعیش

### [[الجزائر کی بلدیات|بلدیات]]

# عین رمانہ
# بن خلیل
# **[[بلیدہ]]**
# بوعرفہ
# بوفاریک
# بوقرہ
# بوینان
# بنی مراد
# بنی تامو
# شفہ
# شریعہ (شہر)
# شبلی
# جبابرہ
# العفرون
# قرواو
# حمام ملوان
# الاربعاء
# مفتاح
# موزایہ
# واد جر
# وادی العلایق
# اولاد سلامہ
# اولاد یعیش
# صوحان
# صومعہ

## مزید دیکھیے
* الجزائر       
* الجزائر کی انتظامی تقسیم       

زمرہ:الجزائر جغرافیہ نامکمل
زمرہ:الجزائر کے صوبے
زمرہ:بلیدہ صوبہ
زمرہ:ویکی ڈیٹا سے مطابقت رکھنے والی مختصر تفصیل
زمرہ:1974ء میں قائم ہونے والے ممالک اور علاقے
صوبہ البویرہ

**صوبہ البویرہ** (Bouïra Province)
() الجزائر کا ایک صوبہ ہے۔ اس کا صدر مقام البویرہ شہر ہے۔ کل رقبہ 4,439 مربع کلومیٹر (1,713.9 مربع میل) ہے۔ 2008ء میں اس کی آبادی 6,94,750 تھی اور کثافتِ آبادی 156.5 فی مربع کلومیٹر (405 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 10000 اور رمزِ بعید تکلم (کالنگ کوڈ) 26 ہے جبکہ صوبہ کا سرکاری رمز (کوڈ) 10 ہے۔ اس صوبے میں اضلاع کی تعداد 12 ہے جن میں بلدیات (میونسپلٹی) کی کل تعداد 45 ہے۔									
								
## انتظامی تقسیم
### [[الجزائر کے اضلاع|اضلاع]]

* عین بسام
* بشلول
* بئر غبالو ضلع
* برج اوخریص
* بویرہ
* الہاشمیہ
* حیزر
* قادریہ
* الاخضریہ
* مشدا اللہ
* سوق الخمیس
* سور الغزلان

### [[الجزائر کی بلدیات|بلدیات]]

* عین-بسام
* احنیف
* اغبالو
* عین الحجر
* اہل القصر
* عین العلوی
* عین ترک
* آیت لعزیز
* آث منصور
* عمر، بویرہ
* بودربالہ
* بشلول
* بئر غبالو
* بویشہ
* بوکرام
* برج اوخریص
* بویرہ
* شورفہ
* داشمیہ
* دیرہ
* جباحیہ
* الحاکمیہ
* الہاشمیہ
* العجیبیہ
* الخبوزیہ
* المقرانی
* الاصنام
* قرومہ
* حیزر
* حجرہ زرقاء
* قادریہ
* الاخضریہ
* مشدا اللہ
* مسدور
* معالہ
* معمورہ، الجزائر
* وادی البردی
* اولاد راشد
* روراوہ
* ریدان
* صہاریج
* سور الغزلان
* سوق الخمیس
* تاقدیت
* تاغزوت
* زبربر 

## متعلقہ مضامین
* الجزائر								
* الجزائر کی انتظامی تقسیم								

زمرہ:الجزائر کے صوبے
زمرہ:بویرہ صوبہ
زمرہ:1974ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
صوبہ البیض

**صوبہ البیض** (El Bayadh Province)
() الجزائر کا ایک صوبہ ہے۔ اس کا صدر مقام البیض شہر ہے۔ کل رقبہ 78,870 مربع کلومیٹر (30,456 مربع میل) ہے۔ 2008ء میں اس کی آبادی 2,62,187 تھی اور کثافتِ آبادی 3.3 فی مربع کلومیٹر (8.5 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 32000 اور رمزِ بعید تکلم (کالنگ کوڈ) 49 ہے جبکہ صوبہ کا سرکاری رمز (کوڈ) 32 ہے۔ اس صوبے میں اضلاع کی تعداد 8 ہے جن میں بلدیات (میونسپلٹی) کی کل تعداد 22 ہے۔								
								
## انتظامی تقسیم
### اضلاع

* بوعلام
* بوقتوب
* بوسمغون
* بریزینہ
* شلالہ
* البیض سیدی شیخ
* **[[البیض ضلع|البیض]]**
* روقاسہ

### [[الجزائر کی بلدیات|بلدیات]]

* عرباویت
* عین العرق
* بوعلام
* بوقتوب
* بوسمغون
* بریزینہ
* شقیق
* شلالہ
* البیض سیدی شیخ
* **[[البیض]]**
* البنود
* الکثیر
* المحرہ
* غسول
* کاف الاحمر
* کراکدہ
* روقاسہ
* سیدی عمرو
* سیدی سلیمانہ
* سیدی طیفور
* ستیتین
* توسمولین

## متعلقہ مضامین
* الجزائر								
* الجزائر کی انتظامی تقسیم								

زمرہ:البیض صوبہ
زمرہ:الجزائر جغرافیہ نامکمل
زمرہ:الجزائر کے صوبے
زمرہ:1984ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
جرمنیشن

* اردو ترجمہ درکار ہے

تصغیر|دائیں|250px|سورج مکھی کے پھول کے کونبل، جرمنیشن کے تین دن بعد
تصغیر|250px|دائیں|تجربہگاہ میں جرمنیشن کی شرح کی ٹیسٹنگ کی جارہی ہے۔

بیج سے پودا بننے کے عمل میں شروعاتی مرحلے میں بیج سے ایک چھوٹا سا ڈنٹھل نکلتا ہے۔ جسے *اسپورلنگ* کہتے ہیں۔ پودے کی زندگی کے اس بیج پھوٹنے سے لے کر کونپل نکلنے تک کے مرحلے کو جرمنیشن کہتے ہیں۔

زمرہ:بیج
زمرہ:نباتی فعلیات
زمرہ:ویکی ڈیٹا سے مختلف مختصر وضاحت
صوبہ الجزائر

**صوبہ الجزائر** () الجزائر کا ایک صوبہ ہے۔ اس کا صدر مقام الجزائر شہر ہے۔ کل رقبہ 273 مربع کلومیٹر (105.4 مربع میل) ہے۔ 2008ء میں اس کی آبادی 2,947,461 تھی اور کثافتِ آبادی 10796.6 فی مربع کلومیٹر (27941.6 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 16000 اور رمزِ بعید تکلم (کالنگ کوڈ) 21 ہے جبکہ صوبہ کا سرکاری رمز (کوڈ) 16 ہے۔ اس صوبے میں اضلاع کی تعداد 13 ہے جن میں بلدیات (میونسپلٹی) کی کل تعداد 57 ہے۔								
							
## انتظامی تقسیم
### [[الجزائر کے اضلاع|اضلاع]]

* زرالدہ
* شراقہ
* دراریہ
* بئر مراد رایس
* بئر التوتہ
* بوزریعہ
* باب الوادی
* سیدی امحمد
* حسین دای
* الحراش
* براقی
* دار البیضاء
* روبیہ

### [[الجزائر کی بلدیات|بلدیات]]

* الجزائر وسطی
* عین البنیان
* عین طایہ 
* باب الوادی
* باب الزوار
* بابا حسن
* باش جراح
* براقی
* بن عکنون
* بئر مراد رایس
* بئر خادم 
* بئر التوتہ
* بولوغین
* برج البحری
* برج الکیفان
* بوروبہ
* بوزریعہ
* بنی مسوس
* قصبہ، الجزائر
* شراقہ
* دار البیضاء
* دویرہ
* دراریہ
* دالی ابراہیم 
* العاشور
* الابیار
* الحراش
* المدینہ، الجزائر
* المقاریہ
* المرسی
* المرادیہ
* پاياب قسنطینہ
* ہراوہ
* حمامات
* حسین دای
* حیدرہ
* خرایسیہ
* قبہ
* الکالیتوس
* محالمہ
* محمد بلوزداد
* محمدیہ
* واد قریش
* وادی سمار
* اولاد شبل
* اولاد فایت
* رحمانیہ
* رایس حمیدو
* راغیہ
* روبیہ
* سحاولہ
* سیدی امحمد
* سیدی موسی
* سویدانیہ
* سطوالی
* تسالہ المرجہ
* زرالدہ

## متعلقہ مضامین
* الجزائر								
* الجزائر کی انتظامی تقسیم								

زمرہ:صوبہ الجزائر
زمرہ:الجزائر کے صوبے
زمرہ:1974ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
صوبہ الجلفہ

**صوبہ الجلفہ** () الجزائر کا ایک صوبہ ہے۔ اس کا صدر مقام الجلفہ شہر ہے۔ کل رقبہ 66,415 مربع کلومیٹر (25,643 مربع میل) ہے۔ 2008ء میں اس کی آبادی 12,23,223 تھی اور کثافتِ آبادی 18.4 فی مربع کلومیٹر (47.6 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 17000 اور رمزِ بعید تکلم (کالنگ کوڈ) 27 ہے جبکہ صوبہ کا سرکاری رمز (کوڈ) 17 ہے۔ اس صوبے میں اضلاع کی تعداد 12 ہے جن میں بلدیات (میونسپلٹی) کی کل تعداد 36 ہے۔								
								
## انتظامی تقسیم
### [[الجزائر کے اضلاع|اضلاع]]

* عین الابل
* عین وسارہ
* بیرین
* شارف
* دار شیوخ
* جلفہ
* الادریسیہ
* فیض البطمہ
* حد صحاری
* حاسی بحبح
* مسعد
* سیدی لعجال

### [[الجزائر کی بلدیات|بلدیات]]

* عین شہداء
* عین الابل
* عین افقہ
* عین معبد
* عین وسارہ
* عمورہ
* بنہار
* بنی یعقوب
* بیرین
* بوررہ الاحداب
* شارف
* دار شیوخ
* دلدول
* جلفہ
* دویس
* القدید
* الادریسیہ
* الخمیس
* فیض البطمہ
* قرنینی
* قطارہ
* حد صحاری
* حاسی بحبح
* حاسی العش
* حاسی فدول
* مسعد
* محلیحیہ
* مجبارہ
* ام العظام
* سد رحال
* سلمانہ
* سیدی بایزید
* سیدی لعجال
* تعضمیت
* زعفران
* زکار

## متعلقہ مضامین
* الجزائر								
* الجزائر کی انتظامی تقسیم								

زمرہ:الجزائر جغرافیہ نامکمل
زمرہ:الجزائر کے صوبے
زمرہ:جلفہ صوبہ
زمرہ:1974ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
صوبہ الشلف

**صوبہ الشلف** () الجزائر کا ایک صوبہ ہے۔ اس کا صدر مقام الشلف شہر ہے۔ کل رقبہ 4,975 مربع کلومیٹر (1,921 مربع میل) ہے۔ 2008ء میں اس کی آبادی 10,13,718 تھی اور کثافتِ آبادی 203.8 فی مربع کلومیٹر (527.4 فی مربع میل) تھی۔ عمومی زبان عربی ہے اور زیادہ تر آبادی مسلمان ہے۔ معیاری وقت عالمی معیاری وقت (UTC) سے ایک گھنٹہ آگے ہے۔ رمزِ ڈاک (پوسٹ کوڈ) 02000 اور رمزِ بعید تکلم (کالنگ کوڈ) 27 ہے جبکہ صوبہ کا سرکاری رمز (کوڈ) 2 ہے۔ اس صوبے میں اضلاع کی تعداد 13 ہے جن میں بلدیات (میونسپلٹی) کی کل تعداد 35 ہے۔								
							
## انتظامی تقسیم
### [[الجزائر کے اضلاع|اضلاع]]

* ابو الحسن
* عین مران
* بنی حواء
* بوقادیر
* شلف
* کریمیہ
* المرسی
* وادی فضہ
* اولاد بن عبدالقادر
* اولاد فارس
* تاوقریت
* تنس
* زبوجہ

### [[الجزائر کی بلدیات|بلدیات]]

* ابو الحسن
* عین مران
* بنایریہ
* بنی بوعتاب
* بنی حواء
* بنی راشد
* بوقادیر
* بوزغایہ
* بریرہ
* شطیہ
* شلف
* ظہرہ
* الحجاج
* کریمیہ
* المرسی
* حرشون
* ہرانفہ
* الابیض مجاجہ
* مصدق
* وادی فضہ
* وادی قوسین
* وادی سلی
* اولاد عباس
* اولاد بن عبدالقادر
* اولاد فارس
* ام ذروع
* سنجاس
* سیدی عبدالرحمان
* سیدی عکاشہ
* صبحہ
* تاجنہ
* تلعصہ
* تاوقریت
* تنس
* زبوجہ

## متعلقہ مضامین
* الجزائر								
* الجزائر کی انتظامی تقسیم								

زمرہ:الجزائر کے صوبے
زمرہ:شلف صوبہ
زمرہ:1974ء میں قائم ہونے والے ممالک اور علاقے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
الجزائر کی انتظامی تقسیم

الجزائر میں 48 صوبے ہیں جنھیں ولایت () کہا جاتا ہے۔ ہر صوبے کو اضلاع (الجزائر میں اسے دائرہ کہا جاتا ہے) میں تقسیم کیا جاتا ہے جو کل 553 ہیں۔ ہر ضلع یا دائرہ کو بلدیات (بلدیہ کی جمع) میں تقسیم کیا جاتا ہے جن کی الجزائر میں کل تعداد 1541 ہے۔

## صوبے
ذیل میں الجزائر کے صوبوں کی فہرست دی گئی ہے۔ اس میں ہر صوبہ کا ایک رمز (کوڈ) ہے جو سرکاری ہے۔ ایک سے اکتیس تک رمز ان صوبوں کے ہیں جو 1983ء تک تھے۔ 1983ء میں نئے صوبے بنے جن کو 31 سے 48 تک نئے رمز دیے گئے۔





## بلدیات
کینیڈا کے جانور

تصغیر|right

**کینیڈا کے جانور** کینیڈا بھر میں انتہائی مختلف النوعیت کے حامل ہیں۔ کینیڈا میں ایک سے زیادہ بیئیاتی نظامات (ایکو سسٹم) ہیں جو برٹش کولمبیا کے گھنے جنگلات، مغربی کینیڈا کے گھاس کے میدان اور شمال میں ٹنڈرا کے میدانوں پر مشتمل ہیں۔ اتنے بڑے زمینی رقبے اور اتنی کم آبادی کی وجہ سے کینیڈا کے جنگلات میں بے شمار جانوروں کی آبادیاں موجود ہیں۔ ان میں معدومیت کے خطرے سے دوچار اور عام جانور بھی شامل ہیں۔

معدومیت کے خطرے کے شکار جنگلی جانوروں اور نباتات کی ایک الگ سے فہرست بھی بنائی گئی ہے۔

## [[فقاریہ]]

### پستانیہ
پستانیہ جانور کینیڈا بھر میں ہر جگہ پائے جاتے ہیں۔ یہاں بچے دینے والے جانوروں کے چھ مختلف گروہ موجود ہیں۔ ان میں چمگادڑیں، گوشت خور، کھر دار، سمندری، حشرات خور اور کترنے والے جانور شامل ہیں۔ اس کے علاوہ اپوسم بھی اب کینیڈا کے جنوب میں پایا جانے لگا ہے۔

کینیڈا میں موجود بے پناہ وسیع جنگلاتی رقبوں کی وجہ سے یہاں ڈھیر سارے بڑے جانور بھی پائے جاتے ہیں جن میں کچھ جانور زیادہ آباد علاقوں کو چھوڑ گئے ہیں۔ ان میں بھیڑیئے اور بھورے ریچھ اہم ہیں۔ ایسے جانور جو زیادہ تر کینیڈا تک محدود ہیں، شمال میں پائے جاتے ہیں۔ ان میں کیری بو، موز، ولورین اور مشک بیل اہم ہیں۔ دیگر اہم کینیڈین جانوروں میں لنکس اور شمالی امریکا کا اود بلاؤ اہم ہیں۔ اود بلاؤ کینیڈا کا ایک اہم نشان ہے۔

قدیم جانوروں کے علاوہ کئی یورپی جانور بھی یہاں متعارف کرائے گئے ہیں جن میں گھوڑا، سور، بھیڑ، کتا، بلی اور مویشی اہم ہیں۔ جنگلی ممالیہ جانوروں میں بھورا چوہا اور گھریلو چوہا اہم ہیں۔

### پرندے

کینیڈا میں پرندوں کی کل 462 اقسام پائی جاتی ہیں۔ اہم اور عام پرندوں میں کینیڈائی قاز، برفانی الو اور عام کوا شامل ہیں۔ دیگر اہم جانوروں میں کونجیں اہم ہیں جو وڈ بفیلو نیشنل پارک میں ہی اپنی افزائشِ نسل کرتے ہیں۔

### خزندے

کینیڈا میں خزندوں کی کل 43 اقسام پائی جاتی ہیں جن میں کچھوے، چھپکلیاں اور سانپ شامل ہیں۔ اہم اقسام کے خزندوں میں محض مگرمچھ یہاں نہیں ملتے۔

کینیڈا میں سانپوں کی کل 25 اقسام ملتی ہیں جو تین مختلف خاندانوں سے تعلق رکھتی ہیں۔ ان میں زہریلے اور غیر زہریلے دونوں شامل ہیں۔

کینیڈا میں چھپکلیوں کی چھ اقسام ملتی ہیں جو جنوب میں امریکی سرحد کے ساتھ رہتی ہیں۔

کینیڈا میں کچھوؤں کی بارہ اقسام پائی جاتی ہیں جو چھ مختلف خاندانوں سے تعلق رکھتی ہیں۔

نُناوُت، یوکون اور نیوفاؤنڈ لینڈ اور لیبرے ڈار میں کوئی خزندہ نہیں پایا جاتا۔

### جل تھلیئے

کینیڈا میں جل تھلیوں کی 43 اقسام پائی جاتی ہیں جن میں سیلے مینڈر اور مینڈک اہم ہیں۔

### مچھلیاں

کینیڈا کے دریاؤں میں ہر سال بحرالکاہل اور بحر اوقیانوس کی سامن مچھلیاں افزائش نسل کے لیے رخ کرتی ہیں۔۔ اس کے علاوہ یہاں کی میٹھے پانی کی جھیلوں اور ندیوں میں ٹراؤٹ اور چار وغیرہ ملتی ہیں۔

## غیر فقاریہ

سخت سردیوں کی وجہ سے کینیڈا میں کوئی بھی زہریلے پتنگے یا حشرات نہیں بستے۔ یہاں کے عام حشرات میں مچھر اور کالی مکھی اہم ہیں۔

زمرہ:کینیڈا کے حیوانات
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
جامعہ مالاکنڈ

جامعہ مالاکنڈ، اعلیٰ تعلیم کا ایک ادارہ ہے۔ 2001ء میں قائم کی گئی جامعہ جو چکدرہ کے مقام پر صوبہ خیبر پختونخوا کے ضلع دیر زیریں میں واقع ہے۔
## تاریخ و پس منظر
مالاکنڈ ڈویژن میں ایک جامعہ کی ضرورت 1972ء سے محسوس کی جا رہی تھی۔ ایک طرف تو ہزارہ ڈویژن اور دوسری جانب مالاکنڈ ڈویژن میں تعلیمی لحاظ سے کوئی بھی ایسا ادارہ موجود نہ تھا جو جامعہ پشاور کی طرح نہ صرف تعلیم فراہم کر سکے بلکہ ساتھ ہی ان شمالی علاقوں میں ترقی کی نئی راہیں کھول سکے۔ سیاسی اور چند انتظامی وجوہات کی بنا پر اس خیال کو عملی جامہ نہ پہنایا جا سکا، لیکن 2001ء میں چکدرہ کے مقام پر اس جامعہ کا قیام عمل میں لایا گیا۔
اس جامعہ کے قیام کا منصوبہ سابق گورنر سرحد سید افتخار حسین شاہ اور پروفیسر لطف اللہ کاکا خیل نے مشترکہ طور پر حکومت پاکستان کو پیش کیا۔
جب اس جامعہ کے قیام کا منصوبہ پیش کیا گیا تو صوبائی وزارت قانون نے آئین کی شق 247 کے تحت عدالت سے رجوع کیا کہصوبے کے زیر انتظام قبائلی علاقہ جات میں جامعہ کا قیام ممکن نہیں، جو کئی درپیش مسائل میں سے چیدہ ترین مسئلہ تھا، خیال یہی ہے کہ 1972ء میں جامعہ کے قیام کے منصوبہ میں حائل رکاوٹیں اسی شق کے تحت درپیش تھیں، جو 1973ء کے آئین میں شامل کی گئی تھیں۔
گورنر سرحد نے اس مسئلہ پر صدر پاکستان سے رجوع کیا اور ایک صدارتی آرڈیننس کے تحت مالاکنڈ ڈویژن میں جامعہ کے قیام کی اجازت حاصل کی گئی۔ اس لحاظ سے یہ جامعہ منفرد رہی ہے کہ اس کے قیام میں گورنر اور صدر جیسی کلیدی شخصیات کا عمل دخل رہا ہے۔
صدارتی حکم کی روشنی میں صوبائی حکومت نے 27 اکتوبر 2001ء کو ایک سرکاری حکم کے تحت مالاکنڈ ڈویژن میں جامعہ کے قیام کا اعلان کیا کو ڈی۔ ایف۔ آئی۔ سی چکدرہ کے مقام پر قائم ہوئی۔
### وائس چانسلر
# پروفیسر ڈاکٹر جہاندار شاہ (اگست 2001ء تا ستمبر 2007ء)
# پروفیسر ڈاکٹر محمد اقبال (ستمبر 2007ء تا اپریل 2008ء)
# پروفیسر ڈاکٹر رسول جان (اپریل 2008ء تا حال)
## بیرونی روابط
جامعہ مالاکنڈ کا موقع جال

زمرہ:2001ء میں قائم ہونے والے تعلیمی ادارے
زمرہ:پاکستان کی سرکاری جامعات
زمرہ:پاکستان میں 2001ء کی تاسیسات
زمرہ:خیبر پختونخوا میں یونیورسٹیاں اور کالج
زمرہ:خیبر پختونخوا میں سرکاری جامعات اور کالج
زمرہ:صوبہ سرحد کے تعلیمی ادارے
زمرہ:ضلع مالاکنڈ
زمرہ:مالاکنڈ ڈویژن
لنڈی کوتل

تصغیر|300px|لنڈی کوتل کے قریب شگئی اسٹیشن پر خیبر سفاری ریل
**لنڈی کوتل** (انگریزی: Landi Kotal) صوبہ خیبر پختونخوا كيساتھ وفاق کے زیر انتظام قبائلی علاقے خیبر ایجنسی میں واقع سرحدی شہر ہے۔ یہ سطح سمندر سے 1072 میٹر بلند ہے اور درہ خیبر میں بلند ترین مقام تصور کیا جاتا ہے۔ لنڈی کوتل پاک افغان سرحد پر واقع ایک سیاحتی مقام کی حیثیت سے مشہور ہے جہاں سڑک اور ریل کے ذریعے پہنچا جا سکتا ہے، انگریز دور حکومت میں بچھائی گئی ریل کی پٹڑی جو متروک ہو چکی تھی اب پھر سے فعال کر کے اس پر “خیبر سفاری ٹرین“ کے نام سے سیاحتی ریل چلائی جاتی ہے، جس کی منزل لنڈی کوتل ہے۔ پاک افغان سرحد جسے ڈیورنڈ لائن بھی کہا جاتا ہے یہاں سے تقریباً پانچ کلومیٹر کے فاصلے پر واقع ہے۔ لنڈی کوتل نہ صرف سیاحتی مقام بلکہ یہاں آباد آفریدی اور شنواری قبائل کے لیے تجارتی مرکز کی حیثیت بھی رکھتا ہے۔

### تاریخ
لنڈٰی کوتل درہ خیبر کے انتہائی مغرب میں واقع مقام ہے جو برطانوی دور حکومت میں سرحدی چوکی کی حیثیت سے مشہور تھا۔ 1897ء میں آفریدی قبائل نے اس قصبے پر حملہ کر کے یہاں واقع سرکاری املاک اور چوکی پر قبضہ کر لیا۔ گو اس وقت حفاظت پر مامور خیبر رائفلز نے مزاحمت کی مگر لنڈی کوتل سرکاری تحویل سے نکل گیا۔ برطانوی فوج نے جوابی حملہ میں جو سر ولیم لاک ہارٹ کی سربراہی میں 34000 فوجیوں کی مدد سے کیا گیا، آفریدی قبائل کو شکست سے دوچار کیا۔ آفریدی قبائل نے بعد ازاں ایک معائدے کے تحت عام معافی حاصل کی۔
یہاں ایک قلعہ بھی قائم ہے جو برطانوی دور حکومت میں عام حیثیت سے مشہور تھا، اس وقت یہاں 5 برطانوی فوجی افسر اور 500 مقامی فوجی مستقل موجود رہتے تھے۔ 1899ء کے بعد خیبر کی دوسری چوکیوں کی مانند یہ قلعہ بھی خیبر رائفلز کے حوالے کر دیا گیا، جس میں مقامی آبادی کو بھرتی کر کے ایک معائدے کے تحت سرحدی حفاظت طے کی گئی۔ 1925ء میں یہاں پہلی بار ریلوے لائن بچھائی جس سے برصغیر پاک و ہند کا رابطہ خیبر پختونخوا تک ممکن ہو گیا، یہ ریلوے لائن جمرود سے لنڈی کوتل تک بچھائی گئی ہے۔
## حوالہ جات

# لنڈی کوتل کا جغرافیہ
# لنڈی کوتل
# لنڈی کوتل: بمطابق ایمپیریل گزیٹئیر آف انڈیا صفحہ 134، 135، 303، 390

### بیرونی روابط
لنڈی کوتل کا سیاحتی تعارف

زمرہ:پاکستان کے سیاحتی مقامات
زمرہ:خیبر ایجنسی
زمرہ:خیبر ایجنسی کے آباد مقامات
زمرہ:خیبر پختونخوا کے آباد مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:جغرافیہ پاکستان
زمرہ:ویکی منصوبہ پاکستان کے مضامین
زمرہ:خیبر پختونخوا کے شہر
گورنر خیبر پختونخوا

**گورنر خیبر پختونخوا** صوبہ خیبر پختونخوا، پاکستان کی صوبائی حکومت کا سربراہ ریاست مقرر کیا جاتا ہے۔ گورنر کا تقرر وزیر اعظم پاکستان کرتا ہے اور عموماً یہ ایک رسمی عہدہ ہوتا ہے یعنی اس کے پاس بہت زیادہ اختیارات نہیں ہوتے۔ تاہم ملکی تاریخ میں متعدد بار ایسے مواقع آئے ہیں جب صوبائی گورنروں کو اضافی و مکمل اختیارات ملے ہیں خاص طور پر اس صورت میں جب صوبائی اسمبلی تحلیل کر دی گئی ہو، تب انتظامی اختیارات براہ راست گورنر کے پاس آ جاتے ہیں جیسا کہ 1975ء اور 1994ء گورنر راج میں، جب وزیر اعلیٰ اور صوبائی اسمبلی کو برطرف کر دیا گیا تھا۔

## خیبر پختونخوا کے گورنروں کی فہرست

## متعلقہ مضامین
* وزیر اعلیٰ خیبر پختونخوا
* فہرست گورنران پاکستان

## حوالہ جات

زمرہ:پاکستانی صوبوں کے گورنر
زمرہ:خیبر پختونخوا کے گورنر
میر افضل خان

میر افضل خان پاکستانی سیاستدان تھے اور پاکستان کے خیبر پختونخوا سے تعلق رکھتے تھے۔ میرافضل خان صوبہ خیبر پختونخوا کے سولہویں وزیر اعلیٰ مقرر ہوئے اور انھوں نے 7 اگست 1990ء تا 19 جولائی 1993ء تک یہ قلمدان سنبھالا۔
## حوالہ جات

وزرائے اعلیٰ کی فہرست

زمرہ:بقید حیات شخصیات
زمرہ:پاکستانی سیاست دان
زمرہ:پشتون شخصیات
زمرہ:خیبر پختونخوا کے وزرائے اعلیٰ
زمرہ:ضلع مردان کی شخصیات
زمرہ:1923ء کی پیدائشیں
زمرہ:2022ء کی وفیات
زمرہ:ویکی ڈیٹا سے مختلف مختصر وضاحت
زمرہ:1996ء کی وفیات
زمرہ:پاکستانی ارکان قومی اسمبلی 1977ء
زمرہ:پشتون سیاستدان
حارث سلاجک

ڈاکٹر **حارث سلاجک** (اکتوبر 1، 1945ء میں سراجیو، بوسنیا ہرزیگووینا، یوگوسلاویہ میں پیدا ہوئے) ایک بوسنیائی سیاست دان اور مدرس ہیں۔ 2006ء کے انتخاب میں، حارث سلاجک، بوسنیا ہرزیگووینا کی صدارت کے 4 سال کے لیے بوسنیائی رکن منتخب ہوئے۔

## سیاسی زندگی

1990ء سے 1993ء تک وہ بوسنیا ہرزیگووینا کے وزیر خارجہ اور 1993ء سے 1996ء تک وزیر اعظم رہے۔ بوسنیا میں جنگ کے دوران، جو اپریل 1992ء میں شروع ہوئی اور آخرکار دیٹون معاہدے کے ساتھ ختم ہوئی، وہ بوسنیا کی غیر ملکی جارحیت کے خلاف فوجی مدد اور دفاع کے سب سے نمایاں وکیل رہے۔ انھوں نے بوسنیائی سرب فوجوں کی بوسنیائی مسلمانوں اور بوسنیائی کروٹوں کی "نسلی صفائی" کے خلاف بھی آواز بلند کی۔ وہ ناانصافی اور نسلی صفائی کے مسئلے کو اجاگر کرنے کے لیے مسلسل یورپی اور مسلم ممالک اور اس کے ساتھ ساتھ اقوام متحدہ کے دورے کرتے رہے ۔

زمرہ:1945ء کی پیدائشیں
زمرہ:بقید حیات شخصیات
زمرہ:بوسنیا اور ہرزیگوینا کے سنی مسلم
زمرہ:بوسنیا اور ہرزیگوینائی مسلم
زمرہ:بوسنیا و ہرزیگووینا کے بوسنیائی مسلم
زمرہ:بوسنیا و ہرزیگووینا کے وزرائے اعظم
زمرہ:بوسنیا و ہرزیگووینا کے وزرائے خارجہ
زمرہ:بوسنیائی جنگ کی شخصیات
زمرہ:بوسنیائی سیاستدان
زمرہ:بوسنیائی شخصیات
زمرہ:بوسنیائی قوم پرستی
زمرہ:ستارہ پاکستان وصول کنندگان
زمرہ:سرائیوو کی شخصیات
زمرہ:یورپی مسلم شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:یونیورسٹی آف پریشتینا کے فضلا
زمرہ:نشان پاکستان وصول کنندگان
زمرہ:مؤرخین
ابراہیم روگووا

**ابراہیم روگووا** (2 دسمبر 1944ء - 21 جنوری 2006ء)، ایک البانوی سیاست دان تھے جو کوسووکے پہلے صدر اور یہاں کی بڑی سیاسی پارٹی ڈیموکریٹک لیگ آف کوسووا کے بھی صدر تھے۔ کوسووا کے تنازعات کے دوران روگووا ایک اعتدال پسند البانوی نژاد رہنما کے طور پر جانے جاتے تھے اور بعد میں کوسووا کے بابائے قوم بنے۔

## خاندان اور ابتدائی زندگی
ابراہیم روگووا 2 دسمبر 1944ء کو جرنجے کوسووا میں، ایک البانوی قبیلے کلمیندی کے ایک خاندان میں پیدا ہوئے۔ اس وقت کوسووا کا زیادہ تر حصہ البانیا میں شامل تھا (جو 1941ء تک اٹلی کے اور بعد میں 1943ء تک نازی جرمنی کے کنٹرول میں رہا)۔ یوگوسلاویہ کا اس علاقے پر کنٹرول پہلی جنگ عظیم احتتام کے قریب بحال ہوا جب مارشل ٹیٹو کی یوگوسلاو پارٹیسان آرمی نے البانوی قوم پرستوں کو شکست سے دوچار کیا۔ اس کے باپ اوکے روگووا اور دادا رروستے روگووا کو یوگوسلاوی کیمونسٹوں نے جنوری 1945ء میں، جنگ میں جرمنوں کے اتحادی ہونے کے الزام میں پھانسی دے دی تھی۔ اگرچہ روگووا کا دعوا ہے کہ وہ پارٹیسان تھے۔ روگووا نے پرائمری تعلیم استوک سے حاصل کی اور ہائی اسکول پیچ سے مکمل کیا اور 1967ء میں گریجوئیشن کی۔

اس کے بعد وہ مزید تعلیم کے لیے نئی قائم ہوئی پریسٹینا یونیورسٹی چلے گئے، یہاں وہ فلاسفی اور مطالعہ البانیہ کے طالب علم رہے۔

## حوالہ جات

زمرہ:البانوی سیاستدان
زمرہ:البانوی شخصیات
زمرہ:اموات بسبب سرطان ریہ
زمرہ:بیسویں صدی کا ادب
زمرہ:عدم تشدد
زمرہ:فضلا جامعہ پیرس
زمرہ:فعالیت پسند آزادی
زمرہ:کوسوو البانوی
زمرہ:کوسوو کے صدور
زمرہ:کوسوو میں پیدا ہونے والی شخصیات
زمرہ:کوسووار جمہوری فعالیت پسند
زمرہ:کوسووار مصنفین
زمرہ:کوسووہ کے ہیرو
زمرہ:کوسووہ میں سرطان سے اموات
زمرہ:ویکی ڈیٹا سے مختلف مختصر وضاحت
زمرہ:یورپی مسلم شخصیات
زمرہ:یوگوسلاوی سیاست دان
زمرہ:یونیورسٹی آف پریشتینا کے فضلا
زمرہ:1944ء کی پیدائشیں
زمرہ:2006ء کی وفیات

زمرہ:سخاروف انعام یافتگان
زمرہ:تمباکو نوشی سے ہونے والی اموات
علی جاہ عزت بیگووچ

**علی جاہ عزت بیگووچ** (8 اگست 1925ء - 19 اکتوبر 2003ء) ایک بوسنیائی وکیل، مصنف، فلاسفر اور سیاستدان تھے ،جو، 1990ء میں بوسنیا ہرزیگووینا کے پہلے صدر بنے۔ وہ اس عہدے پر 1996ء تک فائز رہے پھر وہ بوسنیا ہرزیگووینا کی صدارت کے رکن بنے اور 2000ء تک اس میں خدمات سر انجام دیں۔ وہ کئی کتابوں کے مصنف بھی تھے جن میں 'اسلام مشرق اور مغرب کے درمیان " اور " اسلامی اعلامیہ" قابل ذکر ہیں ۔

## ابتدائی زندگی

عزت بیگووچ شمالی بوسنیا کے شہر بوسانسکی شمس میں پیدا ہوئے۔ وہ بلغراد کی عثمانی اشرافیہ کے ایک خاندان ،کے پانچ بچوں میں سے ایک تھے، جو سربیا کی سلطنت عثمانیہ سے آزادی حاصل کرنے بعد بوسنیا آ گیا تھا۔ اس کے دادا علی جاہ بوسانسکی شمس کے میئر تھے۔ جب اس کے دادا عسکردار میں فوجی تھے تو انھوں نے ایک ترک خاتون "صدیقہ خانم" سے شادی کر لی تھی ۔

زمرہ:بوسنیائی سیاستدان
زمرہ:بوسنیائی شخصیات
زمرہ:یورپی مسلم شخصیات
ہاشم تھاچی

**ہاشم تھاچی** ( پیدائش 24 اپریل 1968ء درینچا، کوسووا) کوسووا کے وزیر اعظم، ڈیموکریثک پارٹی آف کوسوو کے صدر اور اردوئے آزادی کوسووا ( کوسووا لبریشن آرمی ) کے سابق سیاسی رہنما ہیں ۔

## ابتدائی زندگی

ہاشم تھاچی سربیجا میونسپلٹی میں درینجا میں پیدا ہوئے۔ انھوں نے فلاسفی اور تاریخ کی تعلیم پریسٹینا یونیورسٹی سے حاصل کی۔ اپنے یونیورسٹی کے سالوں میں وہ ایک البانوی طالب علم رہنما اور متوازی البانوی پریسٹینا یونورسٹی کے پہلے طالب علم صدر تھے جو 1990ء کے شروع میں، کوسووا کے البانویوں نے سلابودان میلوسیوچ کی طرف سے صوبہ کوسووا کی نئی حثیت نافذ کرنے پر احتجاج کے طور پر منظم کی گئی تھی ۔

زمرہ:1968ء کی پیدائشیں
زمرہ:بقید حیات شخصیات
زمرہ:صربیکا کی شخصیات
زمرہ:فعالیت پسند آزادی
زمرہ:کوسووہ کے وزرائے خارجہ
زمرہ:موجودہ قومی حکمران
زمرہ:وزرائے کوسووہ
زمرہ:یورپی سیاستدان
زمرہ:یورپی مسلم شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:کوسووہ لبرشن آرمی کے سپاہی
زمرہ:یونیورسٹی آف پریشتینا کے فضلا
زمرہ:کوسوو البانوی
زمرہ:ویکی ڈیٹا سے مختلف مختصر وضاحت
زمرہ:Harv اور Sfn کے بدون ہدف نقائص
زمرہ:کوسوو کے صدور
زمرہ:فضلاء جامعہ زیورخ
زمرہ:کوسوو میں پیدا ہونے والی شخصیات
زمرہ:کوسووار شخصیات
زمرہ:اکیسویں صدی کے سیاست دان
بلوچستان لبریشن یونائیٹڈ فرنٹ

**بلوچستان لبریشن یونائیٹڈ فرنٹ** ( بی ایل یو ایف) ایک نئی بلوچ عسکریت پسند تنظیم ہے جو بلوچستان کی پاکستان سے علیحدگی چاہتی ہے۔ اس تنظیم کی سربراہی کون کر رہے ہیں یہ معلوم نہیں تاہم دیگر بلوچ عسکریت پسندوں تنظیموں بلوچ لبریشن آرمی، بلوچ ری پبلکن آرمی اور بلوچ لبریشن فرنٹ کے علاوہ بلوچ علیحدگی پسند سیاسی تنظیموں بلوچ ری پبلکن پارٹی اوربلوچ نیشنل فرنٹ کے ساتھ روابط رکھتی ہے ۔

## مسلح کارروائیاں
بی ایل یو ایف 2فروری2009ءکو کوئٹہ میں اقوام متحدہ کے ادارہ برائے بحالی مہاجرین (یو این ایچ سی آر) کے سربراہ اور امریکی شہری جان سولیکی کے اغواءکے بعد سامنے آئی۔ اس واقعہ میں جان سولیکی کا ایک ڈرائیور ہلاک بھی ہوا ۔ تنظیم نے مغوی کی رہائی کے بدلے 141بلوچ خواتین اورسینکڑوں بلوچ قیدیوں کی رہائی کا مطالبہ کیا۔ جنھیں بی ایل یو ایف کے مطابق پاکستانی قانون نافذ کرنے والے اداروں نے بلوچوں کے حقوق کے لیے آواز اٹھانے پر گرفتار یا لاپتہ کرایاتاہم 4اپریل 2009ءکو کوئی نقصان پہنچائے بغیر مغوی کو رہا کر دیا گیا۔ امریکی شہری اور اقوام متحدہ کے اہلکار کے اغواءکے فوری بعد بلوچستان کی علیحدگی پسند تنظیموں نے اس تنظیم سے لا تعلقی کا اظہار کیا تھا تاہم بعد میں انھوں نے اس تنظیم سے روابط کا اعتراف کیا۔

بی ایل یو ایف نے 25اکتوبر2009ءکو کوئٹہ میں بلوچستان کے وزیر تعلیم شفیق احمد خان کو ان کے گھر کے سامنے قتل کرنے کی ذمہ داری بھی قبول کی اور اس واردات کو بلوچ رہنماﺅں غلام محمد بلوچ، شیر محمد بلوچ اور لالہ منیر کے قتل کا بدلہ قرار دیا۔

## بیرونی روابط
http://www.bbc.co.uk/urdu/pakistan/story/2009/02/printable/090210_ayear_baloch_sen.shtml

## حوالہ جات
 

زمرہ:بلوچ قوم پرست تنظیمیں
زمرہ:بلوچستان
زمرہ:پاکستان کی کالعدم تنظیمیں
زمرہ:پاکستان میں اعتزال
زمرہ:پاکستان میں باغی گروہ
زمرہ:پاکستان میں دہشت گردی
زمرہ:پاکستان میں قائم نیم فوجی تنظیمیں
زمرہ:بلوچستان (خطہ)
زمرہ:تنظیمیں جنہیں پاکستان نے دہشت گرد قرار دیا
طب اذن و انف و حلق

دائیں|تصغیر|411x411پکسل|<center></center> 

**طب اذن و انف و حلق** (otorhinolaryngology) طب کی اس شاخ کہتے ہیں جس میں ناک، کان اور گلے کے امراض کا مطالعہ، ان پر تحقیق اور ان کے معالجے سے سروکار ہوتا ہے۔ 

## حوالہ جات

زمرہ:طب اذن و انف و حلق
زمرہ:اختصاصات جراحی
زمرہ:اختصاصات طب
زمرہ:اساسی طبی علوم
زمرہ:امراض سر و گردن
زمرہ:ویکی ڈیٹا سے مختلف مختصر وضاحت
زمرہ:سماعتی نظام
زمرہ:اطبا بلحاظ اختصاص
دریائے گوداوری

**دریائے گوداوری** : (مراٹھی : गोदावरी, تیلگو గోదావరి) : جنوبی ہندوستان کا ایک اہم دریا ہے۔ یہ مغرب سے نکل کر مشرق کی طرف بہتا ہے۔ اور اس کا بیسن بہت ہی بڑا مانا جاتا ہے۔ یہ دریا مہاراشٹر ریاست کے ضلع ناشک کا علاقہ ترمبک سے نکلتا ہے اور سطح مرتفع دکن سے گذر کر، آندھرا پردیش کے مشرقی گوداوری ضلع میں راجمنڈری کے پاس خلیج بنگال میں جا ملتا ہے۔

## جغرافیہ
دریائے گوداوری، وسطی بھارت کا ایک اہم آبی ذریعہ ہے۔ ریاست مہاراشٹر کی مغربی گھاٹی میں، ضلع ناشک کے ترمبکیشور (ترمبک) کے آس پاس سے نکلتا ہے۔ مشرق کی جانب، سطح مرتفع دکن سے گذرتا ہے۔ یہ دریا بھارت کا سب سے بڑا دوسرا دریا ہے۔ اس کو دکشن گنگا (جنوبی گنگا) بھی کہا جاتا ہے۔ یہ دریا آندھرا پردیش میں، نظام آباد ضلع کے کندُکُرتی گاؤں سے داخل ہوتا ہے، سطح مرتفع دکن سے گذرتا ہوا، جبوب مشرق کی طرف بہتا ہوا، خلیج بنگال میں جا ملتا ہے۔

## دریا کے کنارے بسے شہر اور گاؤں
### [[مہاراشٹر]] میں
* ناشک
* ترمبکیشور
* کوپرگاؤں
* پیتھان
* گنگاکھیڈ
* ناندیڈ
* سرونچا

### [[آندھرا پردیش]] میں
* بسارا, (عادل آباد ضلع)
* نرمل, (عادل آباد)
* منچریال (عادل آباد)
* گوداوری کھنی (کریم نگر ضلع
* بھدراچلم (کھمم ضلع
* راجمنڈری (مشرقی گوداوری ضلع)
* کوور، (مغربی گوداوری ضلع
* نرساپور (مغربی گوداوری ضلع)
* انترویدی (مشرقی گوداوری ضلع)

## باندھ اور پُل
* آندھرا پردیش کے مشرقی گوداوری ضلع کے دھوالیشورم کے پاس ایک بیریج 1852 میں باندھا گیا۔
* اضلاع نظام آباد اور عادل آباد کی سرحدوں میں سری رام ساگر کے نام سے ایک ڈیم ہے۔
* ترمبکیشور، مہاراشٹر کے پاس ایک پُل باندھا گیا۔
* یکلہارا، مہاراشٹر کے پاس ایک پروجکٹ۔
* پیتھانی، مہاراشٹر کے پاس ‘جیکواڑی ڈیم‘۔

تصغیر|راجمنڈری اور کوور کے درمیان ایک ریلوے پُل۔

## دیدہ زیب علاقے
[تصغیر|[بھدراچلم سے بہتی دریائے گوداوری کا ایک منظر۔]]

بھارت کے عام دریاؤں کی طرح دریائے گوداوری کے کنارے بھی کئی شہر بسے ہیں، بالخصوص ہندو دھرم کے کئی مقدس مقامات ہیں۔

## حوالہ جات

## بیرونی روابط
* میں دریائے گوداوری۔
* Nashik City
* River Basin Report: Godavari River http://www.ywat.org/knowledgebase/riverbasins/as-godavari.html
* Variations of Monsoon Rainfall in Godavari River Basin http://ams.allenpress.com/perlserv/?request=get-abstract&doi=10.1175/1520-0442(1998)011<0768:IVOMRI>2.0.CO;2
* http://www.godavaritourism.com

گوداوری
زمرہ:بھارت کے دریا
زمرہ:پونڈیچری کے دریا
زمرہ:جنوبی بھارت
زمرہ:چھتیس گڑھ کے دریا
گوداوری
زمرہ:ویکی ڈیٹا سے مطابقت رکھنے والی مختصر تفصیل
زمرہ:مقدس دریا
زمرہ:جغرافیہ مہاراشٹر
زمرہ:جغرافیہ تلنگانہ
زمرہ:جغرافیہ آندھرا پردیش
عاطف دوداکووچ

**عاطف دوداکووچ** 2 دسمبر، 1955ء کو اوراہاوا میں پیدا ہوئے۔ وہ بوسنیا اور ہرزیگووینا کی فوج کے سابق جنرل ہیں۔ وفاق بوسنیا ہرزیگووینا کے جنرل کمانڈر بننے سے پہلے وہ فوج کی 5ویں کور کی کمانڈری کرتے رہے۔ جنگ دے دوران وہ بیہاچ شہر میں 5ویں کور کے کمانڈ ار رہے تھے۔ یہ شہر، 1991ء سے 1995ء تک مکمل طور پر سربیا، سربیائی کراجینا اور ئدار بوسنیائی فوجوں کے گھیرے میں رہا ۔

## سوانح حیات

عاطف دوداکووچ نے یوگوسلاویہ پیپلز آرمی میں خدمات سر انجام دیں۔ ملٹری اسکول زادار اور ملٹری اکیڈمی بلغراد میں پڑھاتے رہے۔ کرویئشا میں جنگ شروع ہونے کے وقت وہ یوگوسلاویہ پیپلز آرمی کی 9 ویں کور میں آرٹلری سپرینٹنڈینٹ کے طور خدمات سر انجام دیتے رہے اور وہ وفاقی فوج کی دارنش اور شپینگ پر حملوں میں بھی شامل رہے ۔

زمرہ:1953ء کی پیدائشیں
زمرہ:بقید حیات شخصیات
زمرہ:بوسنیا اور ہرزیگوینائی مسلم
زمرہ:بوسنیا و ہرزیگووینا کے بوسنیائی مسلم
زمرہ:بوسنیائی جنگ کی شخصیات
زمرہ:بوسنیائی شخصیات
زمرہ:جوامع
زمرہ:مسلم جوامع
زمرہ:یورپی مسلم شخصیات
زمرہ:بوسنیا اور ہرزیگوینا کے جرنیل
بنتوستان

**بنتوستان**، کالا افریقی وطن یا صرف وطن، اپارتھائیڈ پالیسی کے ایک حصے کے طور پر جنوبی افریقا اور جنوب مغربی افریقہ ( اب نمبیا ) کے کالے باشندوں کے لیے بنایا گیا علاقہ۔ دس بنتوستان جنوبی افریقہ اور دس جنوب مغربی افریقہ ( اس وقت جنوبی افریقہ کے انتظام کے نیچے) میں بنائے گئے۔ ان کا مقصد جنوبی افریقہ کے مختلف نسلی گروہوں کے لیے، ایک نسلی گروہ کی بنیاد، ان نسلی گروہوں کی خود مختار قومی ریاستیں بنانا تھا، تاکہ جنوبی افریقہ کے کالے باشندوں کو چھوٹے چھوٹے علاقوں میں بانٹ کر اور ان کو جنوبی افریقہ کی شہریت سے محروم کر کے، جنوبی افریقہ کی نسلی امتیاز پر مبنی گوری حکومت کو، جو اقلیت میں تھی، مضبوط کیا جائے اور اسے کالے افریقیوں سے کوئی خطرہ نا رہے۔ نا ہی کالے افریقی اتحاد کر سکیں کیونکہ ان بنتوستانوں کی سرحدیں آپس میں بہت ہی مل ملتیں تھیں اور ویسے بھی وہ چھوٹے چھوٹے علاقوں میں بانٹے ہوئے تھے۔ اس کا ایک مقصد جنوبی افریقا میں آباد گوری اقلیت کو اکثریت میں بدلنا تھا، کیونکہ بنتوستانوں میں بسنے والے کالوں کی جنوبی افریقہ کی شہریت ختم کر دی جاتی تھی اور کالوں کو زبردستی ان بنتوستانوں میں دھکیلا جاتا تھا۔ بنتوستان کی اصطلاح سب سے پہلے 1940ء کی دہائی کے آخر میں استعمال ہوئی۔ بنتوستان دو لفظوں " بنتو " ( بنتو زبان میں مطلب لوگ) اور "ستان" ( فارسی زبان کا لاحقہ، مطلب جگہ) سے مل کر بنا ہے۔ آج کل بنتوستان کی اصطلاح اس علاقے یا ملک کے لیے استعمال ہوتی ہے، جو چھوٹے چھوٹے حصوں میں بانٹا جائے یا اس ملک میں کوئی حقیقی حکومت نا ہوئے۔ کچھ بنتوستانوں نے آزادی بھی حاطل کر لی تھی۔ جنوبی افریقہ میں ٹرانسکئی، ویندا، باپھوتھاٹسوانا اور سسکئی نے اپنی آزادی کا اعلان کر دیا تھا اور کوازولو، لیبووا اور قواقوا وغیرہ نے نیم خود مختاری حاصل کر لی تھی۔ جنوب مغربی افریقہ میں اووامبولینڈ، کوانگولینڈ اور مشرقی کپریوی نے آزادی حاصل کی۔ لیکن ان کی آزادی جنوبی افریقہ کے سوا کسی دوسرے ملک نے نہیں مانی ۔

## تخلیق

## بنتوستان میں زندگی

## 1994ء کے بعد

زمرہ:جنوبی افریقا
زمرہ:سابقہ ممالک
زمرہ:سرد جنگ کی سابقہ سیاست
زمرہ:نمبیا
زمرہ:ویکی ڈیٹا سے مختلف مختصر وضاحت
تجریدی الجبرا

**تجریدی الجبرا** شاخ ہے ریاضیات کی جس میں الجبرائی ساختیں، جیسا کہ گروہ، حلقہ، میدان، مِطبقیہ، سمتیہ فضاء اور الجبرات، مطالعہ کیے جاتے ہیں۔ اصطلاح **تجریدی الجبرا** بیسویں صدی کے شروع میں سکہ بند کی گئی اِس علاقہ کو ممیز کرنے کی خاطر اُس سے جو معمول میں **الجبرا** کہلاتا ہے، کلیات اور الجبرائی اظہاریہ، جس میں حقیقی یا مختلط نامعلومات شامل ہوں، کی کاریگری کے قواعد کا مطالعہ، جس کو اب **[[ابتدائی الجبرا]]** کہا جاتا ہے۔ حالیہ تحریروں میں یہ تمیز شاز و نادر ہی کی جاتی ہے۔

معاصر ریاضیات اور ریاضیاتی طبیعیات بے انتہا استعمال کرتے ہیں تجریدی الجبرا کا؛ نظریاتی طبیعیات فائدہ اٹھاتی ہے لیٹے الجبرا کا۔ الجبرائی نظریہ عدد، الجبرائی وضعیت اور الجبرائی ہندسہ جیسے شعبہ جات الجبرائی طرائق کا ریاضیات کے دوسرے علاقوں میں اطلاق کرتے ہیں۔ نظریہ نمائندگی، عامیانہ زبان میں، 'تجریدی الجبرا' میں سے 'تجریدی' باہر نکالتا ہے اور ساخت کی مقرون طرف کا مطالعہ کرتا ہے؛ (دیکھو نظریہ تمثیل)۔

## تاریخ اور مثالیں
ریاضیات کی دوسری شاخوں کی طرح، الجبرا کی ترقی میں مقرون مسائل نے اہم کردار ادا کیا ہے۔ انسویں صدی کے اواخر میں، بہت، شاید اکثر، مسائل الجبرائی مساوات کے نظریہ کے متعلق تھے۔ اکابر موضوعات میں ہم ذکر کر سکتے ہیں:
* نظامِ لکیری مساوات کا حل، جو میٹرکس، درتمینان اور خطی الجبرا کی طرف لے گیا۔
* ارفع درجہ کی جامع کثیر رقمی مساوات کے حل کی کوشش، جو گروہ، بطور تناظر کا تجریدی ظہور، کی دریافت پر منتج ہوا۔
* چکوری اور ارفع درجہ ہئیات اور ڈیوفانٹین مساوات کی حسابی تفتیش، نمایاں ً، فرمے کا آخری قضیہ کا مثبوت، جس نے راستاً حلقہ اور متصورہ کے تصورات پیدا کیے۔

تجریدی الجبرا کی نصابی کُتب انواع الجبرائی ساختوں کی مسلمہ تعاریف سے شروع کرتی ہیں اور پھر ان کے خاصوں کو قائم کرنے جاتی ہیں، جس سے جھوٹا تصور قائم ہوتا ہے کہ الجبرائی مسلمات پہلے آئے اور پھر ان سے مزید مطالعاتی تحریک ہوئی۔ تاریخی مرتب اس کے برعکس ہے۔ بہت سے نظریات جو ہم الجبرا کا حصہ پہچانتے ہیں کا آغاز ریاضی کے مختلف شعبوں میں بے جوڑ معلومہ کا مجموعہ سے ہوا، جنھوں نے ایک مشترکہ موضوع حاصل کیا جو ایسا گودا بنا جس کے گرد پھر مختلف نتائج کو گروہ بند کیا گیا اور آخرکار مشترک تصورات کا طاقم بن کر متحد ہوئے۔ اس کی ایک تدریجی تالیف مثال نظریہ گروہ میں دیکھی جا سکتی ہے۔

## مزید دیکھیے

## حوالہ جات

* گروہ
* حلقہ
* میدان
* سمتیہ فضاء

## بیرونی روابط

* John Beachy: *[http://www.math.niu.edu/~beachy/aaol/contents.html Abstract Algebra On Line]*, Comprehensive list of definitions and theorems.* Edwin Connell "Elements of Abstract and Linear Algebra ", Free online textbook.
* Fredrick M. Goodman: *[http://www.math.uiowa.edu/~goodman/algebrabook.dir/algebrabook.html Algebra: Abstract and Concrete]*.
*  An introductory undergraduate text in the spirit of texts by Gallian or Herstein, covering groups, rings, integral domains, fields and Galois theory. Free downloadable PDF with open-source گنو آزاد مسوداتی اجازت نامہ license.


زمرہ:الجبرا
زمرہ:ویکی ڈیٹا سے مختلف مختصر وضاحت
فرانسیسی سلطنت اول

پہلی فرانسیسی سلطنت (1814ء-1804ء) ، جو عظیم فرانسیسی سلطنت بھی کہلاتی ہے ، لیکن عموعی طور پر نپولینی سلطنت کے نام سے جانی جاتی ہے، یہ فرانس میں نپولین اول کی سلطنت تھی۔ یہ سلطنت 19ویں صدی میں براعظم یورپ کی غالب طاقت تھی ۔

نپولیئن 18 مئی 1804ء میں فرانس کا شہنشاہ اور 2 دسمبر 1804ء میں تاج کا حق دار شہنشاہ بنا ، اس کے ساتھ ہی فرانسیسی کونسلیٹ کا خاتمہ ہوا ۔ اس نے آسٹریا ، پروشیا ، روس ، پرتگال اور اتحادی ممالک کے خلاف تیسرے اتحاد کی جنگ ، خاص طور پر آسٹرلیٹز کی لڑائی (1805ء) اور فریڈ لینڈ کی لڑائی (1907ء) میں ابتدائی فوجی کامیابیاں حاصل کیں ۔ جولائی 1807ء میں معاہدہ ٹیلسٹ کے ذریعے براعظم یورپ میں دو سالہ خونریزی کا خاتمہ ہوا ۔

بعد کے سالوں کی فوجی فتوحات کو نپولیئن کی جنگیں یا نپولینی جنگیں کہا جاتا ہے ، جن سے فرانس کا اثر و رسوخ مغربی یورپ کے بیشتر علاقوں اور پولینڈ تک پھیل گیا ۔ 1812ء میں اپنے نقطہ کمال پر فرانسیسی سلطنت کے 130 صوبے تھے اور اس کی آبادی 4کروڑ 4 لاکھ کے لگ بھک تھی ۔ سلطنت کی جرمنی ، اٹلی ، سپین اور ریاست وارسا تک پھیلی ہوئی فوجی موجودگی اور آسٹریا اور پروشیا اس کے اتحادی تھے ۔ ابتدائی فرانسیسی فتوحات نے انقلاب فرانس کے کئی نظریاتی خدوخال پورے یورپ ميں پھیلا دیے ۔

اگرچہ ایبیریا میں جنگ پینینسولر میں فرانس کی ہار نے سلطنت کو بری طرح متاثر کیا ، لیکن 1809ء کی آسٹریائی سلطنت کے خلاف پانچویں اتحاد کی جنگ میں فتح کے بعد نپولین نے روسی سلطنت پر حملہ کرنے کے لیے 6 لاکھ فوجی تیار کیے ، جن کے ذریعے اس نے 1812ء میں روس پر جارحیت کی ۔ 1813ء ميں چھٹے اتحاد کی جنگ کی وجہ سے فرانسیسی فوجوں کا جرمنی سے انخلا عمل میں آیا ۔

1814ء میں نپولین تخت سے دستبردار ہو گیا ۔ سلطنت عارضی طور پر 1815ء میں " سو دن کی مدت " کے دوران بحال ہوئی اور جنگ واٹرلو میں نپولین کی شکست تک رہی ۔ اس کے بعد بوربون خاندان کی حکومت بحال ہوئی ۔

## مزید دیکھے

* مملکتِ فرانس
* نپولیون بوناپارٹ

## حوالہ جات


زمرہ:1804ء میں قائم ہونے والے ممالک اور علاقے
زمرہ:انقلاب فرانس
زمرہ:تاریخ فرانس
زمرہ:جدید تاریخ فرانس
زمرہ:حکومت فرانس
فرانسیسی
زمرہ:فرانس میں انیسویں صدی
زمرہ:یورپ کی سابقہ فرماں روائیاں
زمرہ:یورپ کی سابقہ سلطنتیں
زمرہ:یورپ کے سابقہ ممالک
زمرہ:فرانس میں 1815ء کی تحلیلات
زمرہ:1815ء میں تحلیل ہونے والی ریاستیں اور عملداریاں
زمرہ:فرانس میں 1800ء کی دہائی
زمرہ:فرانس میں 1810ء کی دہائی
زمرہ:فرانسیسی تاریخ میں سابقہ ممالک
زمرہ:فرانس میں 1804ء کی تاسیسات
زمرہ:سابقہ سلطنتیں
قانون جیب

تصغیر|بائیں|ایک مثلث

مثلثیات میں **جیب قانون** ایک مساوات ہے جو تعسُّفی مثلث کے اضلاع کی لمبائیوں کو زاویوں کے جیب سے نسبت دیتی ہے۔ قانون کے مطابق:
: \frac{a}{\sin A} \,=\, \frac{b}{\sin B} \,=\, \frac{c}{\sin C} 
جہاں *b*، *a* اور *c*، مثلث کے اضلاع کی لمبائیاں ہیں اور *B*، *A* اور *C* بالترتیب ان کے مقابل زاویے ہیں (دیکھو بائیں طرف شکل)۔ کبھی قانون کو مساوات کے اُلٹ کے طور پر پیش کیا جائے ہے:
:  \frac{\sin A}{a} \,=\, \frac{\sin B}{b} \,=\, \frac{\sin C}{c}

جیب قانون کو مثلث کی باقی ماندہ اضلاع کمپیوٹر کرنے کے لیے استعمال کیا جا سکتا ہے جب دو زاویے اور ایک ضلع معلوم ہوں؛ اس تکنیک کو مثلثیانا کہے ہیں۔ اسے وہاں بھی استعمال کیا جا سکے ہے جب دو اضلاع اور غیر -ملفوف زاویہ معلوم ہو (مثلاً *b*، *c* اور *C* )۔ کچھ دفعہ یہ قانون ملفوف زاویہ کی دو ممکنہ اقدار بتائے ہے، جو *مبہم* راہ ہے۔

قانونِ جیب دو میں سے ایک مثلثیاتی مساوات ہے جو عام مثلث میں لمبائیاں اور زاویے معلوم کرنے کے لیے استعمال ہوتا ہے، دوسرا قانونِ جیب التمام ہے۔

زمرہ:زاویہ
زمرہ:مثلثی ہندسہ
زمرہ:مثلثیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:خودکار پیمانے کے ساتھ متعدد تصاویر استعمال کرنے والے صفحات
زمرہ:ابتدائی ریاضیات
زمرہ:دسویں صدی میں سائنس
زمرہ:اسلامی ریاضی
قانون جیب التمام

تصغیر|198px|بائیں|شکل 1 &ndash; ایک مثلث

مثلثیات میں **قانونِ جیب التمام** ایک عام مثلث بارے بیان ہے جو اس کے اضلاع کی لمبائیوں کو اس کے ایک زاویہ کے جیب‌التمام سے نسبت دیتا ہے۔ شکل 1 کی علامات استعمال کرتے ہوئے، قانونِ جیب التمام کا بیان ہے کہ:
: c^2 = a^2 + b^2 - 2ab\cos(\gamma)\,
فیثاغورث قضیہ، جو صرف قائم الزاویہ مثلث پر لاگو ہوتا ہے، کو قانونِ جیب التمام جامع بناتا ہے: اگر زاویہ *γ* قائم ہو (درجہ 90° یا π/2 قطریہ) تو cos(*γ*) = 0 اور اس طرح قانون التمام تخفیف ہو جاتا ہے:
: c^2 = a^2 + b^2 \,
جو فیثاغورث قضیہ ہے۔

قانون جیب التمام مفید ہے مثلث کی تیسرا ضلع کمپیوٹر کرنے کے لیے جب دو اضلاع اور ان کا ملفوف زاویہ معلوم ہو اور مثلث کے زاویے کمپیوٹر کرنے کے لیے جب تمام اضلاع معلوم ہوں۔

قانونِ جیب التمام یہ بھی مقضی کرتا ہے کہ:
: a^2 = b^2 + c^2 - 2bc\cos(\alpha)\,
: b^2 = a^2 + c^2 - 2ac\cos(\beta)\,
مگر یہ شناختیں کوئی مزید اطلاع نہیں دیتیں جو ان میں سے کسی بھی ایک بیان میں موجود ہے، کیونکہ *c* ،*b* ،*a*، *کوئی* بھی اضلاع ہو سکتے ہیں اور *&gamma;* زاویہ ہے جو *c* کے مقابل ہو۔ مختصراً قانون کا پہلا بیان کافی ہے تمام صورتوں کے لیے۔

زمرہ:زاویہ
زمرہ:مثلثی ہندسہ
زمرہ:مثلثیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:ابتدائی ریاضیات
زمرہ:قانون
زمرہ:قدیم یونانی علوم
زمرہ:دسویں صدی میں سائنس
زمرہ:اسلامی ریاضی
دریائے کرشنا

[تصغیر|290px|[وجئے واڑہ کے قریب دریائے کرشنا، 2007ء میں]]

**دریائے کرشنا** : (مراٹھی: कृष्णा नदी, کنڑ: ಕೃಷ್ಣಾ ನದಿ , تیلوگو: కృష్ణా నది), بھارت کے بڑے دریاؤں میں سے ایک ہے۔ اور جنوبی ہندوستان کا دوسرا سب سے بڑا دریا ہے۔ اس کی لمبائی 1300 کلومیٹر ہے۔

## معلومات
یہ دریا مہاراشٹر میں واقع مغربی گھاٹ میں پیدا ہوتا ہے۔ مہاراشٹر سے ہوتے ہوئے، کرناٹک سے گذر کر آندھرا پردیش میں داخل ہوتا ہے۔ اور آندھراپردیش میں طویل راستہ طئے کرکے خلیج بنگال میں جا ملتا ہے۔

دریائے کرشنا کے کنارے واقع شہروں میں سب سے بڑا شہر وجئے واڑا ہے۔ جو ضلع کرشنا میں واقع ہے۔

## معاون دریا
* تُنگا بھدرا - (تنگا اور بھدرا)
* دریائے کوئنا
* دریائے بھیما
* دریائے کُنڈلی
* دریائے مالاپربھا
* دریائے گھٹاپربھا
* دریائے موسی
* دریائے اندرائنی

## ڈیم
* بساوا ساگر ڈیم
* المٹی ڈیم
* سری سیلم ڈیم
* ناگارجناساگر ڈیم
* پرکاشم بیریج
* جورالا ڈیم
* دھوم ڈیم
* امار ڈیم

## کرشنا بیسن
کرشنا بیسن تقریباً 258,948 مربع کلومیٹر تک پھیلا ہوا ہے۔۔ آندھرا پردیش میں 113271 مربع کلومیٹر، کرناٹک میں 76،252 مربع کلومیٹر، مہاراشٹر میں 69،425 مربع کلومیٹر کی توسیع رکھتا ہے۔

## حواشی

## بیرونی روابط
* دریائے کرشنا
* About River Krishna
* Krishna River Basin
* International Water Management Institute (IWMI): Krishna Basin
* Major Reservoirs on River Krishna
* آندھرا پردیش میں دریائے کرشنا کا نقشہ

کرشنا
زمرہ:بھارت کے دریا
زمرہ:تلنگانہ کے دریا
کرشنا
کرشنا
زمرہ:ویکی ڈیٹا سے مختلف مختصر وضاحت
زمرہ:مقدس دریا
زمرہ:جغرافیہ مہاراشٹر
زمرہ:جغرافیہ تلنگانہ
زمرہ:ضلع سانگلی
زمرہ:کرناٹک
زمرہ:تلنگانہ
ریاضیاتی تحلیل

**ریاضیاتی تحلیل** جسے ریاضیدان سادگی سے **تحلیل** کہے ہیں، کی ابتدائییییات احصا کی بامشقت کلیات میں ہے۔ یہ خالص ریاضیات کی شاخ بہت صریح متعلق ہے حد کے تصور سے، چاہے متوالیہ کی حد ہو یا دالہ کی حد۔ اس میں شامل ہیں مشتق، تکامل، لامتناہی سلسلہ ، ناپ اور تحلیلی دالہ کے نظریات۔ ان نظریات کو عموماً حقیقی اعداد، مختلط اعداد اور حقیقی اور مختلط دالہ کے سیاق و سباق میں مطالعہ کیا جاتا ہے۔ البتہ، انھیں تعریف اور مطالعہ کیا جا سکتا ہے ریاضیاتی اشیاء کی کسی بھی فضاء میں جہاں *قربت* (یک وضعیت فضاء) یا، زیادہ بالخصوص، *فاصلہ* (یک بحر فضاء) تعریف شدہ ہو۔

## تحریک
ریاضیاتی تحلیل کو وضعیاتی یا بحر فضاء کے وسیع سیاق و سباق میں مطالعہ کرنے کی تحریک تین پہری ہے:
* پہلا، اُنہی اساسی تکانیک کا اطلاق وسیع جماعت کے مسائل پر ہو سکتا ہے (مثل، دالہاتی فضاؤں کا مطالعہ)۔
* دوسرا اور اتنا ہی اہم، تجریدی فضاؤں پر تحلیل کی گہری سمجھ اکثر کلاسیکی مسائل پر راست اطلاق ہوتی ہے۔ مثال کے طور پر، فورئیر تحلیل میں فنکشن‌ات کو خاص مثلثیاتی دالہات کے لامتناہی حاصل جمع کے بطور اظہار کیا جاتا ہے۔ اس طرح فورئیر تحلیل کے استعمال سے آواز کو مختلف تعدد کی خالص سُروں کے منفرد تولیف میں تجزیہ کیا جا سکتا ہے۔ کسی فنکشن کے فورئیر پھیلاؤ کی اصطلاحات کے *وزن* یا *عددی سَر* کو لامتناہی بُعدی فضاء (ہلبرٹ فضاء) میں سمتیہ کے اجزا سمجھا جا سکتا ہے۔ اس جامع بیٹھک میں فنکشن‌ات کا مطالعہ فنکشنات کا فضاء اور وقت میں تغیر کے بارے نتائج مشتق کرنے کا سہل طریقہ مہیا کرتا ہے۔ ریاضیاتی اصطلاح میں، جُزوی تفرقی مساوات، جہاں یہ تکنیک متغیروں کی علیحدگی کہلاتی ہے۔
* تیسرا، خاص نتائج مثبوت کرنے کے لیے چاہیے شرائط کا صریح بیان کیا جا سکتا ہے۔ تحلیل‌کار کو پھر بہتر آگاہی ہو جاتی ہے کہ کسی قضیہ کو مثبوت کرنے کے لیے فرضیتوں کے کونسے پہلو چاہیے ہوتے ہیں۔

## ذیلی تقسیم
ریاضیاتی تحلیل میں نیچے دیے ذیلی‌میدان شامل ہیں:
* حقیقی تحلیل، حقیقی متغیر کی فنکشن کے مشتق اور تکامل کا بامشقت مطالعہ۔ اس میں شامل ہے متوالیہ اور ان کی حد، سلسلہ اور ناپ۔
* دالہاتی تحلیل میں مطالعہ کیا جاتا ہے فنکشنات کی فضاؤں کا اور بناک فضا اور ہلبرٹ فضا جیسے تصور متعارف کرائے جاتے ہیں۔
* مضاعف تحلیل معاملہ کرتا ہے فورئیر تحلیل اور اس کی تجرید سے ۔
* مختلط تحلیل، مختلط مستوی سے اپنے میں نقش ہونے والی فنکشنات جو تفرقاً ہوں کا مطالعہ۔
* عددی تحلیل، استمری ریاضیات کے مسائل کو تقرب کرنے کے الخوارزم کا مطالعہ۔

## حوالہ جات


زمرہ:ویکی ڈیٹا سے مطابقت رکھنے والی مختصر تفصیل